पहिलो चलचित्रमै निर्मातासँग नाम जोडिँदा सुरुमा शिल्पालाई निकै नरमाइलो लागेको थियो । करियरको प्रारम्भमै अनेक गसिप बेहोरेकी उनको मन निकै डराएको थियो । तर हरेक अप्ठ्यारामा उनलाई छविले साथ दिए । एकपछि अर्को गर्दै राम्रा चलचित्रमा अभिनय गर्ने मौका पाइन् । लज्जापछि हबलदार सुन्तली, साँघु, वृन्दावन, फागु, किस्मत २, हामी शरणार्थी, मंगलम्जस्ता चलचित्रमा अभिनय गरेकी उनी अहिले चलचित्र भिलेनको तयारीमा छिन् ।
